C03D000526 : นางสาวจิตราภรณ์ ชัยพันธุ์

**ช้าง: ผู้พิทักษ์ป่าและการอนุรักษ์เพื่ออนาคตที่ยั่งยืน**

                “ช้าง”สัตว์บกที่ใหญ่ที่สุดในโลก ไม่เพียงแค่เป็นสัญลักษณ์ของป่าและธรรมชาติเท่านั้น แต่ยังเป็นส่วนสำคัญของวงจรชีวิตและระบบนิเวศ เพราะช้างเป็นผู้นำในการเบิกเส้นทางเดินในป่าให้แก่สัตว์ทั้งหลาย ช่วยกระจายเมล็ดพันธุ์พืชไปยังพื้นที่อื่น ๆ รวมทั้งช่วยสร้างแหล่งน้ำโดยใช้งาขุดเจาะโป่งดินเพื่อนำมากิน จนกลายเป็นแอ่งน้ำให้แก่สัตว์อื่น ๆ ได้ใช้ดื่มกิน

                หลายคนอาจเข้าใจว่าช้างกินกล้วยและอ้อยเป็นอาหารหลัก แต่แท้จริงแล้วอาหารของช้างคือ หญ้า ใบไม้ กิ่งไม้ และผลไม้ตามฤดูกาล โดยแต่ละวันช้างต้องการอาหารคิดเป็น 10% ของน้ำหนักตัว ซึ่งมากถึง 150-200 กิโลกรัมต่อวันเลยทีเดียว แต่ปัจจุบันแหล่งอาหารหลักของช้างกลับได้รับผลกระทบร้ายแรงจาก “วิกฤตไฟป่า” โดยสาเหตุ 99.8% เกิดจากฝีมือมนุษย์ ที่ไม่เพียงแต่อาจทำให้ช้างอดตายแล้ว ยังส่งผลกระทบต่อสภาพภูมิอากาศในระยะยาวคือภาวะโลกร้อน และยังก่อให้เกิดมลพิษที่ทำลายสุขภาพสิ่งมีชีวิตที่สูดดมเข้าไปอีกด้วย

                “การตัดไม้ทำลายป่า” เป็นอีกสาเหตุหนึ่งที่นอกจากจะทำลายห่วงโซ่อาหารของช้างรวมถึงสัตว์ป่าทั้งหลายแล้ว ยังเป็นการทำลายแหล่งที่อยู่อาศัย ซึ่งเมื่อไร้บ้านและกำลังจะอดตายก็ต้องบุกรุกเข้ามาหาอาหารในพื้นที่ของมนุษย์ หากเกิดการต่อสู้กระทบกระทั่งกัน ก็อาจเป็นอันตรายทั้งต่อชีวิตของมนุษย์และช้าง นอกจากนี้การลดลงของจำนวนช้างยังเป็นผลมาจากการล่าสัตว์ป่า ในแต่ละปีมีช้างกว่า 20,000 เชือก ถูกฆ่าอย่างทารุณเพียงเพราะความต้องการ “งาช้าง”  อันเกิดจากความเชื่อที่ผิด ๆ ว่างาช้างมีพลังอำนาจและเป็นมงคล

                การอนุรักษ์ช้างไม่ได้เป็นเพียงแค่การอนุรักษ์ทรัพยากรธรรมชาติเพื่อโลกเท่านั้น แต่ยังส่งผลกระทบที่ดีต่อเศรษฐกิจและทุนนโยบายของประเทศ เพราะการท่องเที่ยวสัตว์ป่าเป็นอุดมการณ์ที่สามารถสร้างรายได้และงานให้กับชุมชนท้องถิ่นได้อีกด้วย

ที่มา : https://www.tbac.or.th/projects

**คำถามที่ 1 แบบเลือกตอบ**

**คำถาม :** จากข้อความข้างต้น ข้อใดไม่ใช่ผลกระทบร้ายแรงจาก “วิกฤตไฟป่า”

1. แหล่งอาหารของช้างถูกทำลาย
2. ส่งผลให้เกิดภาวะโลกร้อน
3. เกิดมลพิษที่ทำลายสุขภาพของสิ่งมีชีวิต
4. เกิดโป่งดินจนกลายเป็นแหล่งน้ำขนาดใหญ่

**เฉลย/แนวคำตอบ**

คำตอบที่ : 4. เกิดโป่งดินจนกลายเป็นแหล่งน้ำขนาดใหญ่

กระบวนการอ่าน : การรู้ตำแหน่งข้อสนเทศในบทอ่าน

สถานการณ์ : สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบ

ความสอดคล้องตัวชี้วัด : ท 1.1 ม.1/2 จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน**

**คำถาม :** จากบทความ ช้าง: ผู้พิทักษ์ป่าและการอนุรักษ์เพื่ออนาคตที่ยั่งยืน ข้อความต่อไปนี้เป็นข้อเท็จจริงหรือข้อคิดเห็น จงพิจารณาให้ถูกต้อง

|  |  |  |
| --- | --- | --- |
| **ข้อความ** | **ข้อเท็จจริง** | **ข้อคิดเห็น** |
| ช้างเป็นผู้นำในการเบิกเส้นทางเดินในป่าให้แก่สัตว์ทั้งหลาย |  |  |
| งาช้างมีพลังอำนาจและเป็นมงคล |  |  |
| แต่ละวันช้างต้องการอาหารคิดเป็น 10% ของน้ำหนักตัว ซึ่งมากถึง 150-200 กิโลกรัมต่อวัน |  |  |
| สาเหตุของ“วิกฤตไฟป่า” 99.8% เกิดจากฝีมือมนุษย์ |  |  |
| เราควรอนุรักษ์ช้างเพื่อทรัพยากรป่าไม้ที่สมบูรณ์ |  |  |

**เฉลย/แนวคำตอบ**

คำตอบ : ข้อเท็จจริง, ข้อคิดเห็น, ข้อเท็จจริง, ข้อเท็จจริง, ข้อคิดเห็น

กระบวนการอ่าน : บูรณาการและตีความ

สถานการณ์ : สาธารณะ

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบเชิงซ้อน

ความสอดคล้องตัวชี้วัด : ท1.1 ม.1/2 จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด**

**คำถาม :** อ่านข้อความด้านล่างแล้วใส่ตัวเลขลำดับเหตุการณ์ที่เกิดขึ้นจากบทความเรื่อง ช้าง: ผู้พิทักษ์ป่าและการอนุรักษ์เพื่ออนาคตที่ยั่งยืน

|  |  |
| --- | --- |
| **ข้อความ** | **ลำดับเหตุการณ์** |
| ช้างช่วยสร้างแหล่งน้ำโดยใช้งาขุดเจาะโป่งดินเพื่อนำมากิน จนกลายเป็นแอ่งน้ำให้แก่สัตว์อื่น ๆ ได้ใช้ดื่มกิน |  |
| แหล่งอาหารหลักของช้างกลับได้รับผลกระทบร้ายแรงจาก “วิกฤตไฟป่า” โดยสาเหตุ 99.8% เกิดจากฝีมือมนุษย์ |  |
| ช้างเป็นผู้นำในการเบิกเส้นทางเดินในป่าให้แก่สัตว์ทั้งหลาย ช่วยกระจายเมล็ดพันธุ์พืชไปยังพื้นที่อื่น ๆ |  |
| ในแต่ละปีมีช้างกว่า 20,000 เชือก ถูกฆ่าอย่างทารุณเพียงเพราะความต้องการ “งาช้าง” |  |
| เมื่อช้างไร้บ้านและกำลังจะอดตายก็ต้องบุกรุกเข้ามาหาอาหารในพื้นที่ของมนุษย์ |  |

**เฉลย/แนวคำตอบ**

คำตอบ : 3 1 2 5 4

กระบวนการอ่าน : การบูรณาการและตีความ

สถานการณ์ : สาธารณะ

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเติมคำตอบแบบปิด

ความสอดคล้องตัวชี้วัด : ท1.1 ม.1/2 จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด**

**คำถาม :** เพราะเหตุใดช้างจึงเป็นส่วนสำคัญของวงจรชีวิตและระบบนิเวศ

ตอบ .................................................................................................................................................

..................................................................................................................................................

..................................................................................................................................................

**เฉลย/แนวคำตอบ**

คำตอบ : ช้างเป็นส่วนสำคัญของวงจรชีวิตและระบบนิเวศ เพราะช้างเป็นผู้นำในการเบิกเส้นทางเดินในป่าให้แก่สัตว์ทั้งหลาย ช่วยกระจายเมล็ดพันธุ์พืชไปยังพื้นที่อื่น ๆ และยังช่วยสร้างแหล่งน้ำโดยใช้งาขุดเจาะโป่งดินเพื่อนำมากิน จนกลายเป็นแอ่งน้ำให้แก่สัตว์อื่น ๆ ได้ใช้ดื่มกิน

กระบวนการอ่าน : การบูรณาการและตีความ

สถานการณ์ : บริบทการอ่านเพื่อการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเติมคำตอบแบบเปิด

ความสอดคล้องตัวชี้วัด : ท1.1 ม.1/2 จับใจความสำคัญจากเรื่องที่อ่าน

**คำถามที่ 5 แบบเติมคำตอบอิสระ (อย่างน้อย 1 คำถาม)**

**คำถาม :** นักเรียนเห็นด้วยหรือไม่กับข้อความที่ว่า “การอนุรักษ์ช้างไม่ได้เป็นเพียงแค่การอนุรักษ์ทรัพยากรธรรมชาติเพื่อโลกเท่านั้น แต่ยังส่งผลกระทบที่ดีต่อเศรษฐกิจและทุนนโยบายของประเทศ”จงอธิบายตามความคิดของตนเอง

**เฉลย/แนวคำตอบ**

คำตอบ :เห็นด้วย เพราะช้างเป็นสัญลักษณ์ของป่าและธรรมชาติ อีกทั้งยังเป็นส่วนสำคัญของวงจรชีวิตและระบบนิเวศและเป็นจุดเด่นของการท่องเที่ยวสัตว์ป่า ซึ่งเป็นอุดมการณ์ที่สามารถสร้างรายได้และงานให้กับชุมชนท้องถิ่นได้อีกด้วย

กระบวนการอ่าน : การประเมินและสะท้อนความคิดเห็นต่อบทอ่าน

สถานการณ์ : บริบทการอ่านเพื่อการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : เติมคำตอบแบบอิสระ

ความสอดคล้องตัวชี้วัด : ท1.1 ม.1/2 จับใจความสำคัญจากเรื่องที่อ่าน